**№ 109. Ана тілі 08.04.13.**

**Сабақтың тақырыбы: Жаралы торғай.** *Өтебай Тұрманжанов.*

**Сабақтың мақсаты:**

1.Өтебай Тұрманжановтың «Жаралы торғай» атты өлеңін мәнерлеп, түсініп оқуға үйрету.

2. Оқушылардың байланыстырып сөйлеу дағдыларын, сөздік қорын, дүниетанымын кеңейту; танымдық қызығушылығын арттыру, шығармашылыққа баулу.

3.Табиғатты қорғауға, бақылауға, танып білуге қайырымдылық көрсетуге тәрбиелеу

**Түрі:** Жаңа материалды меңгеру

**Әдісі:** топтастыру, ой-қозғау, сұрақ-жауап, іздену, мақал-мәтел, жаңылтпаш, тыйым сөздер, жұмбақтар слайдтар.

**Сабақтың типі:** Кіріктірілген сабақ (ана тілі, дүниетану)

**Көрнекілігі:** суреттер, кесте, интерактивті тақта

**Сабақтың барысы:**

**І. Ұйымдастыру кезеңі.**

**Балаларды топқа бөлу**

**І-топ** «Қарлығаштар»

**ІІ-топ** «Қараторғайлар»

**ІІІ-топ** «Ақулар»

**ІҮ -топ** «Сауысқандар»

**І-топ: «Қарлығаштар»**

Қарлығашқа ұқсайық,

Кәне қанат жазайық.

Ұшып- ұшып алайық

Ағаштарға қонайық

**ІІ-топ: «Қараторғай»**

Көктемде құстар қайтқанда,

Ең алдымен келетін.

Өзіміз күтіп алатын,

Ұя жасап беретін

Бұл қай құс балалар?

**ІІІ-топ: «Аққулар»**

Көлдің көркі сәні екен,

Ұшқанда сазды ән екен.

Ақындар оны мақтаған,

Адамдар қорғап сақтаған

Бұл қандай құс?

**ІҮ.-топ: «Сауысқандар»**

Өзі ұсақ, өзі ұсақ

Шықылықтап тұрмайды.

Құйрығы ұзын өзі ала,

Ұшудан бір тынбайды.

**1. Психологиялық дайындық**.

Біз құстармыз, құстармыз,

Ұшуға біз құштармыз.

Табиғатты аялап,

Құрт-құмырсқа ұстармыз

**Балалар, жұмбақ жасырайын шешесіңдер ме?**

Итпен бірге жарысып ,

Табаққа қонып қоймайды

(торғай)

Ә) **Интерактивті тақтада құстар көрсетілген, дауысы, түрлері**

**2.Актуализация**

Балалар біздің бүгінгі сабағымыз ерекше. Ана тілі мен дүниетану пәні арқылы кіріктіріліп отырған сабақ. Сондықтан біздің оқушылар құстар туралы не біледі екен? Ортаға салайық.

**Балалар енді құстар туралы мақал-мәтел, тыйым сөз, жаңылтпаш, жұмбаққа қалайсыңдар?**

**Ү. Жаңа сабақ:**

Ендіше балалар, бүгінгі тақырыбымыз Өтебай Тұрманжанов ағамыздың «Жаралы торғай» өлеңі.

Бірінші Өтебай Тұрманжанов ағамыздың өмір баянымен танысайық.

Алдыларыңа сандар мен суреттер үлестіріп тастаймын артығын жапсырмайсыңдар, өйткені сендерге алдын-ала тапсырма берілген.

**Оқулықпен жұмыс**

Мәнерлеп оқу

Бір-бір шумақтан оқу

Торғай не үшін ән салуға зауқы болмады?

Торғайдың қасына жақындаған кезде, ол не істеді?

**Дәптермен жұмыс**

Төртінші шумақтағы теңеу сөздерді теріп жаз

**ҮІ.Түсінгендерін тексеру:**

Автордың айтайын деген негізгі ойы қандай?

Сюжет дегеніміз өзара жалғасқан оқйғалардың тізбегі, оқиғаның тұтас желісі.

**Суреттермен сюжет құру.**

**Қорытынды:**

Құстар- біздің досымыз,

Құс ұясын бұзбайық.

Жұмыртқасын алмаймыз,

Обалына қалмаймыз.

Құстарда да ана бар,

Құстарда да бала бар

Кім сүймейді анасын

Кім сүймейді баласын

Осыны есте сақтайық.

**Сұрақтар**

Қазақ халқы қай құсты аң аулауға пайдаланған? (бүркіт)

Мүлдем ұясы болмайтын қандай құс? (көкек)

Еліміздің көк туында қандай құс бейнеленген? (қыран)

Қандай құс бейбітшілік белгісі, хат тасушы атанған? (көгершін)

**Ендіше хат тасушы құстан әлем балаларына үндеу тастайық**

(Көгершіндерді тақтаға ілу.)

**Балалар осымен сабағымыз аяқталды. Жаралы торғайдың көңілін көтердік деп ойлаймын.**

**ҮІІІ. Үйге тапсырма:**

1**.** Мәнерлеп, түсініп оқу.

**2. Бағалау.**Мадақтау

**№ 8 ом МДШО**

**Сабақтың тақырыбы:** ЖАРАЛЫ ТОРҒАЙ

Өтебай Тұрманжанов